
ki jo sklenejo 
 
Vlada Republike Slovenije 
 
in 
 
predstavniki delodajalcev: 
 
Gospodarska zbornica Slovenije, Obrtno-podjetniška zbornica Slovenije, Trgovinska zbornica Slovenije, Združenje delodajalcev Slovenije in Združenje delodajalcev obrti in podjetnikov Slovenije 

ter 
 
predstavniki delojemalcev: 
 
Zveza svobodnih sindikatov Slovenije, Konfederacija sindikatov Slovenije  Pergam, Konfederacija sindikatov 90 Slovenije, Konfederacija sindikatov javnega sektorja Slovenije, Neodvisnost 
KNSS – Konfederacija novih sindikatov Slovenije, Slovenska zveza sindikatov  Alternativa in Zveza delavskih sindikatov Slovenije – Solidarnost 

 
Predstavniki Vlade Republike Slovenije, delodajalcev in delojemalcev soglasno sprejemajo to deklaracijo z namenom doslednega spoštovanja Pravil o delovanju Ekonomsko-socialnega sveta (ESS) in zagotavljanja enakopravnega tripartitnega socialnega dialoga pri obravnavanju predpisov, strateških vprašanj ter dokumentov in ukrepov, ki se nanašajo na ekonomsko in socialno politiko, ki naj prispeva k vsesplošni blaginji v Republiki Sloveniji. 
 
Vlada Republike Slovenije in socialni partnerji se sporazumejo: 

1. Vlada Republike Slovenije in socialna partnerja bodo dosledno spoštovali in izvajali določila veljavnih Pravil o delovanju Ekonomsko-socialnega sveta (v nadaljnjem besedilu: Pravila ESS).

Vlada Republike Slovenije brez predloga za predhodno vsebinsko obravnavo s socialnimi partnerji na ESS ne bo sprejemala ali predlagala v sprejetje predpisov, ki sodijo v temeljna ekonomska in socialna področja, ki v skladu s Pravili ESS sodijo v obravnavo na ESS.

2. Vlada Republike Slovenije bo na ravni vseh resornih ministrstev zagotovila spoštovanje Pravil ESS in na ta način omogočila, da ESS kot pomemben deležnik sodeluje pri pripravi predpisov že pred začetkom formalne javne obravnave in med njo na način, da oblikuje stališča, mnenja in priporočila k predlogom zakonov, uredb, odredb in drugih aktov, ki sodijo v temeljna ekonomska in socialna področja, ki v skladu s Pravili ESS sodijo v obravnavo na ESS.

3. Z namenom učinkovitejšega dela ESS kolegij ESS določi obravnavo prihodnjih vsebin, ki jih bo obravnaval ESS na podlagi mesečno posredovanega seznama predpisov s strani Vlade Republike Slovenije, ki jih bodo resorna ministrstva pripravila v prihodnjih dveh mesecih.

Le-to ne izključuje obravnave drugih zakonov, podzakonskih aktov ali drugih aktov, ki urejajo vsebine iz drugega odstavka 3. člena Pravil ESS. Prav tako prejšnji odstavek ne izključuje pravice posameznega socialnega partnerja, da predlaga obravnavo določene vsebine na seji ESS.

Z namenom učinkovitejšega dela ESS ima vsak član ESS lahko dva namestnika, če tako sklene kolegij ESS.

4. Kadar bo Vlada Republike Slovenije obravnavala izhodišča, jih bo po sprejemu na seji Vlade Republike Slovenije posredovala v obravnavo ESS.

5. Vlada Republike Slovenije bo ESS vsa gradiva za obravnavo posredovala pravočasno, kot to določajo Pravila ESS. 

6. Vlada Republike Slovenije bo na ESS usklajena stališča, mnenja in priporočila k delovnim gradivom, osnutkom in predlogom zakonov in uredb s področja delovanja ESS povzela v mnenju Vlade Republike Slovenije na način, da bo iz mnenja jasno razvidno, kaj so usklajena stališča, mnenja in priporočila ESS, in se nanje sklicevala v nadaljnjih postopkih v Državnem zboru Republike Slovenije.

7. Po zaključku usklajevanja zakona, podzakonskega akta in drugega predpisa ali akta v okviru ESS se v okviru delovnega telesa pripravi in podpiše izjava o usklajenosti, iz katere nedvoumno izhaja, kateri členi so usklajeni in kateri ne, pri neusklajenih členih pa tudi opredelitev posameznih partnerjev do neusklajenega člena oziroma rešitve.

Izjava o usklajenosti vsebuje navedbo glede trajanja usklajevanja ter sodelujoče pri usklajevanju in je priloga zapisniku seje ESS, na kateri je končni predlog zakona, podzakonskega akta oziroma drugega predpisa obravnavan. Po potrditvi se zapisnik seje ESS, iz katerega so razvidna stališča posameznih članov ESS, skupaj z izjavo o usklajenosti posreduje Vladi Republike Slovenije in Državnemu zboru.

8. Na vsakokratnem kolegiju ESS se preveri spoštovanje Pravil ESS in te deklaracije. V primeru domnevnih kršitev te deklaracije, Pravil ESS ali na seji ESS sprejetih sklepov, se domnevno kršitev, ki jo zatrjuje kateri od socialnih partnerjev, najprej poskuša razrešiti v okviru kolegija ESS. Če v okviru kolegija ESS ne pride do rešitve, se z namenom preprečitve ponovne prekinitve socialnega dialoga na zahtevo socialnega partnerja najkasneje v roku dveh tednov organizira tripartitni sestanek z ministrom, pristojnim za socialni dialog, resorno pristojnim ministrom ali predsednikom vlade.

Če v okviru kolegija ESS ne pride do rešitve, se Vlada Republike Slovenije in socialna partnerja lahko dogovorijo za pridobitev strokovnega mnenja o zatrjevani kršitvi Pravil ESS in/ali te deklaracije od strokovnjaka, ki ga člani kolegija ESS določijo sporazumno.

9. Vsebinske teme, ki jih bomo naslovili socialni partnerji v okviru prvih treh sej ESS in v skladu s Pravili ESS ter to deklaracijo, so:
· Področje davčne obravnave napotitev v okviru čezmejnega izvajanja storitev,
· Področje evidentiranja delovnega časa,
· Področje izvajanja in financiranja dolgotrajne oskrbe,
· Področje zdravstvene dejavnosti,
· Področje pokojninskega zavarovanja in
· Področje prenove davčne zakonodaje.

10. Z namenom krepitve socialnega dialoga na vseh nivojih, bo MDDSZ v letu 2024 objavilo javni razpis z namenom, da se v obdobju 20242028 v okviru sredstev Evropskega socialnega sklada plus (ESF +) za področje socialnega dialoga zagotovijo finančna sredstva za krepitev zmogljivosti socialnih partnerjev. 

11. Socialni partnerji se zavezujejo, da bodo ob upoštevanju določb te deklaracije sprejeli ustrezne spremembe in dopolnitve Pravil o delovanju Ekonomsko-socialnega sveta, ki so priloga tej deklaraciji.




Ljubljana, dne ………………..



Podpisniki: 

Vlada Republike Slovenije: 

Delodajalci: 
Gospodarska zbornica Slovenije 
Združenje delodajalcev Slovenije 
Obrtno-podjetniška zbornica Slovenije 
Združenje delodajalcev obrti in podjetnikov Slovenije 
Trgovinska zbornica Slovenije 

Delojemalci: 
Zveza svobodnih sindikatov Slovenije 
Konfederacija sindikatov Slovenije  Pergam 
Konfederacija sindikatov 90 Slovenije
Neodvisnost KNSS – Konfederacija novih sindikatov Slovenije 
Slovenska zveza sindikatov  Alternativa 
Zveza delavskih sindikatov Slovenije – Solidarnost 
Konfederacija sindikatov javnega sektorja Slovenije 


